**FAU-møte 18.mai 2022, Tastarustå skole**

Tilstede: rektor Heidi Høiland Arnesen, Nicolai Lenning 9E (påtroppende leder), Isabelle Smith 9B, Sine Bjørnevik 8E, Nina Pettersen 8F, Lena Søyland 10E, Iver Tønnesen Mathiesen 10D (avtroppende leder), Bente Wathne 10D, Ann Elin Ø. Jønsson 9F (referent)

Orientering ved rektor

* Litt økning i elevtall kommende skoleår. 4 ordinære klasser på åttende trinn (disse er fulle, så det kan ikke tas inn flere elever på fritt skolevalg) på dette trinnet, 5 ordinære klasser på både niende og tiende trinn. Særskilt tilrettelagt klasse på alle trinn. Spørsmål om forventning om elevtall videre, slik det ser ut vil det variere mellom 4 og 5 store klasser på hvert trinn.
* Status på ansatte. Faste vikarer og nye fast ansatte.
* Informasjon om resten av skoleåret. Standpunktkarakterer for tiende blir gitt ut til elevene 8.juni. Orientering om klageadgang. Avslutning for tiende trinn 14 juni.
* Aktiviteter resten av skoleåret: OTUSdag 1 juni med foreldremøte på kvelden. Info om jobbskygging for niende trinn, skoletur for hele skolen 14juni, aktivitetsdag 20juni og Hei Verden uke 24.
* Orientering om valgfag til neste skoleår. Forespurt om fransk som tredjespråk, ikke nok som valgte det. Fransk og engelsk fordypning utgår. Orientering om valgfag.
* Ny organisering av skoledagen, 60-minutters læringsøkter. Tre skoledager til 14.35 og to til 13.25.

Sak meldt inn angående klassesammensetning på åttende trinn. Orientering fra rektor om prinsippene som ligger bak. Spørsmål om hvordan samarbeidet mellom barneskole og ungdomsskole foregår. Mye ligger i samarbeidet med barneskolen. Viktig med en tydeliggjøring fra ungdomsskolen om hva som forventes av barneskolen. Diskusjon. Bruke formuleringen «flere venner» heller enn «nye venner».

Spørsmål om mobilbruk på skolen meldt inn som sak. Skal være mobilfri undervisning. Ikke mobil i garderoben. Innspill fra en forelder om hva som skjer med det sosiale når det er mobilbruk i friminuttene. Kan vi få en diskusjon på dette til høsten. Undersøke med andre skoler deres erfaringer. Undersøke med elevrådet /elevene. Sak gjenopptas.

Møtedatoer neste skoleår. Fau-møtene settes etter SU-møte datoene er satt. SU-møtene er dagen etter fau-møtet. To møter per semester. Fra rektor høst 2022, møtedatoer satt;

**Høst 2022**

FAU onsdager kl 19-21:  14.09.22, 16.11.22 + 1 knyttet til juleball

SMU onsdager kl 08.30: 14.09.22, 16.11.22

SU torsdager kl 15.30-17: 15.09.22, 17.11.22

**Vår 2023**

FAU  onsdager kl 19-21: 18.01.23, 15.03.23, 24.05.23

SMU onsdager kl 08.30: 18.01.23, 15.03.23, 24.05.23

SU torsdager kl 15.30-17: 19.01.23, 16.03.23, 25.05.23

Det har vært tradisjon for at både representanter og vara innkalles til fau-møtene. Videre innkalles representanter, representanter har så ansvar for å videreformidle til sin vara dersom de ikke selv kan stille. Det viktige er at alle klassene blir representert.

Overføring mellom gammel og ny leder.

Trengs å velges nestleder.